Document ID: 32004R1132

KOMISIJOS REGLAMENTAS (EB) Nr. 1132/2004
2004 m. birželio 18 d.
dėl tradicinio produkto kunserva, iš dalies pakeičiantis Reglamentą (EEB) Nr. 1764/86 ir Reglamentą (EB) Nr. 1535/2003
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2201/96 dėl bendro perdirbtų vaisių ir daržovių produktų rinkų organizavimo (1), ypač į jo 6 straipsnio 1 dalį,
kadangi:
(1)
1986 m. gegužės 27 d. Komisijos reglamentas (EEB) Nr. 1764/86, nustatantis pagalbos gamybai schemos minimalius kokybės reikalavimus perdirbtų pomidorų produktams (2), apibrėžia pomidorų koncentrato produktus, kurių gamybai gali būti skiriama pagalba.
(2)
2003 m. rugpjūčio 29 d. Komisijos reglamente (EB) Nr. 1535/2003, nustatančiame išsamias Tarybos reglamento (EB) Nr. 2201/96 taikymo pagal pagalbos perdirbtiems vaisių ir daržovių produktams schemą taisykles (3), išvardijami produktai, kurių gamybai gali būti skiriama pagalba.
(3)
Kunserva - tai gerai apibrėžtas Maltos produktas, ir jo gamybai naudojamų pomidorų auginimui pagalba turėtų būti skiriama nuo Maltos įstojimo į Europos Sąjungą dienos.
(4)
Reglamentus (EEB) Nr. 1764/86 ir (EB) Nr. 1535/2003 reikėtų atitinkamai iš dalies pakeisti.
(5)
Šiame reglamente numatytos priemonės atitinka Iš vaisių ir daržovių pagamintų produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 1764/86 yra iš dalies keičiamas taip:
1)
8 straipsnis keičiamas taip:
„8 straipsnis
Šioje antraštinėje dalyje „pomidorų sultys“ ir „pomidorų koncentratas“ - tai Reglamento (EB) Nr. 1535/2003 2 straipsnio 11, 12 ir 18 punktuose apibrėžti produktai (4)
.
2)
9 straipsnis keičiamas taip:
„9 straipsnis
1. Į pomidorų sultis ir pomidorų koncentratą gali būti dedami tik šie ingredientai:
a)
valgomoji druska (natrio chloridas),
b)
natūralūs prieskoniai, kvapnieji prieskoniniai augalai bei jų ekstraktai ir natūralios kvapiosios medžiagos.
Be to, gaminant kunservą, dedama cukraus, kuris sudaro nuo 8 % iki 25 % galutinio produkto masės.
2. Gaminant pomidorų sultis ir pomidorų koncentratus kaip priedas gali būti naudojama citrinų rūgštis (E 330).
Gaminant pomidorų sultis, kurių sausųjų medžiagų kiekis sudaro mažiau negu 7 %, gali būti naudojama askorbo rūgštis (E 300). Tačiau askorbo rūgšties kiekis neturi viršyti 0,03 % galutinio produkto masės.
Gaminant pomidorų koncentrato miltelius, gali būti naudojamas silicio dioksidas (551). Tačiau silicio dioksido kiekis neturi viršyti 1 % galutinio produkto masės.
3. Įdėtos valgomosios druskos kiekis neturi viršyti:
a)
15 % masės pomidorų koncentrato sausųjų medžiagų kiekio, jei to pomidorų koncentrato sausųjų medžiagų kiekis didesnis kaip 20 %;
b)
3 % masės kitų pomidorų koncentratų ir pomidorų sulčių neto masės.
c)
turi sudaryti nuo 2 % iki 5 % kunservos masės.
Nustatant įdėtos valgomosios druskos kiekį, skaičiuojama, kad natūralus chloridų kiekis sudaro 2 % sausųjų medžiagų kiekio.“
2 straipsnis
Reglamento (EB) Nr. 1535/2003 2 straipsnyje papildomai įrašomas 18 punktas:
„18.
kunserva: produktas, gautas koncentruojant šviežių pomidorų sultis, įdedant cukraus ir druskos, sausosios medžiagos kiekiui sudarant nuo 28 % iki 36 % viso produkto, supakuotas į hermetiškai uždarytas talpyklas, ant kurių užklijuojamos etiketės kunserva ir klasifikuojamas pagal KN kodą 2002 90.“
3 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos Stojimo sutarties įsigaliojimo dienos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. birželio 18 d.

Labels: 18
17
19
5